cyanic-selkie/wikianc huggingface dataset:
ลัทธิอำนาจนิยม
ข้อมูลที่น่าสนใจ คือ ประสบการณ์ทางการเมืองของประเทศในลาตินอเมริกา นำมาสู่คำเรียกขาน “ระบอบราชการอำนาจนิยม” (bureaucratic authoritarianism) ที่ใช้อธิบายประเทศจำนวนหนึ่งที่เคยเป็นประชาธิปไตย แต่เกิดหักเหจนในที่สุดระบอบประชาธิปไตยต้องล่มสลาย และถูกแทนที่ด้วยแนวร่วมระหว่างคณะทหารกับพลเรือนที่ทำการรัฐประหารยึดกุมสถาบันการเมืองที่มาจากการเลือกตั้ง ชนชั้นนำที่ประกอบด้วย ทหาร ข้าราชการพลเรือน นักเทคนิคระดับสูง (technocrat s) ตลอดจนนักธุรกิจชั้นนำดำเนินนโยบายที่เน้นการพัฒนาอุตสาหกรรม แต่ปิดกั้นการมีส่วนร่วมของประชาชนในการกำหนดนโยบาย และการเข้ามาแข่งขันในตลาดการเมือง โดยคณะทหารและระบบราชการดังกล่าว แสดงบทบาททางการเมืองในฐานะที่เป็นสถาบัน ไม่ใช่ตัวบุคคล นักวิชาการลาตินอเมริกาวิเคราะห์ว่า ระบอบราชการอำนาจนิยม เป็นผลจากการพัฒนาอุตสาหกรรมทุนนิยมแบบพึ่งพา ประเทศที่จัดว่าใช้ระบอบราชการอำนาจนิยม เช่น บราซิล อาร์เจนตินา และ ชิลี
เทศบาลเมืองตราด
เศรษฐกิจ
ในเขตเทศบาลเมืองตราดมีสถานบริการมากมาย โดยแบ่งเป็น โรงแรม 4 แห่ง จำนวนห้องพักรวม 379 ห้อง ธนาคาร 6 แห่ง ร้านค้าอาหารที่ขึ้นทะเบียนพ.ร.บ.สาธารณสุข 37 แห่ง และมีสถานบริการประเภทเกซเฮาท์บริเวณถนนธนเจริญจำนวนมาก
ลัทธิอำนาจนิยม
ในยุคปัจจุบันที่ปรากฏมากที่สุดคือ “อำนาจนิยมที่มาจากการเลือกตั้ง” (electoral authoritarianisms) หรือระบอบอำนาจนิยมที่มีเปลือกนอกฉาบด้วยผู้นำที่มาจากการเลือกตั้ง ซึ่งปรากฏให้เห็นในหลายประเทศแถบตะวันออกกลาง และแอฟริกาเหนือ (Linz, 2000: 34; Badie, 2011: 107) ในระบอบประชาธิปไตยแบบตัวแทน กระบวนการอันสำคัญและจำเป็นกระบวนการหนึ่งที่มิอาจขาดหายไปได้เลยก็คือ การเลือกตั้ง (election) เพราะเป็นกระบวนการที่จะทำให้ประชาชนเจ้าของอำนาจได้แสดงออกซึ่งเจตจำนงเสรีของแต่ละบุคคล  ทว่าการเลือกตั้งก็อาจมิใช่ตัวบ่งชี้ถึงความเป็นประชาธิปไตยเสมอไป เพราะระบอบอำนาจนิยมในหลายประเทศได้อาศัยกระบวนการเลือกตั้งมาเป็นเครื่องมือในการสร้างความชอบธรรมในการปกครอง และการใช้อำนาจแบบเบ็ดเสร็จเด็ดขาดเพื่อประโยชน์ส่วนตนเป็นที่ตั้ง ด้วยการอ้างเสียงสนับสนุนข้างมาก ทำให้เกิดอำนาจนิยมแบบใหม่ที่เรียกว่า อำนาจนิยมที่มาจากการเลือกตั้ง (electoral authoritarianism) ทำให้เกิดข้อถกเถียงว่า การเลือกตั้งมิได้เท่ากับการมีประชาธิปไตยเสมอไป หรือกล่าวอีกนัยหนึ่งก็คือ การเลือกตั้งเป็นปัจจัยที่ “จำเป็น” แต่อาจไม่ “เพียงพอ” ที่จะแบ่งระบอบการปกครองแบบประชาธิปไตย ออกจากระบอบการปกครองที่ไม่เป็นประชาธิปไตย
เส้นแบ่งใหม่ที่เกิดขึ้นระหว่างการเลือกตั้งของระบอบการปกครองแบบประชาธิปไตย และระบอบอำนาจนิยมที่แฝงเร้นอยู่ในคราบประชาธิปไตยตัวแทนจอมปลอม (authoritarianism disguised in the form of representative democracy) จึงอยู่ที่มิติด้านคุณภาพของการเลือกตั้งและประสิทธิภาพของกลไกตรวจสอบด้วย กล่าวคือ การเลือกตั้งจะต้องเป็นการเลือกตั้งที่เสรี เที่ยงธรรม และโปร่งใส (free, fair, and transparent election) ที่ปราศจากการแทรกแซงจากปัจจัยภายนอกอื่น ๆ อาทิ การซื้อสิทธิ์ขายเสียง การแทรกแซงของคณะทหาร ไม่มีการครอบงำ หรือจำกัดคู่แข่งทางการเมืองในกระบวนการเลือกตั้ง จึงจะนับได้ว่าเป็นการเลือกตั้งที่เพียงพอและจำเป็นที่จะนำไปสู่ระบอบเสรีประชาธิปไตยได้อย่างแท้จริง (Badie, 2011: 112-114) และเมื่อได้ชัยชนะและมีเสียงข้างมากแล้ว หากใช้กลไกเสียงข้างมากบ่อนทำลายกลไกตรวจสอบ ก็อาจนำไปสู่อำนาจนิยมซึ่งเกิดขึ้นภายใต้เสื้อคลุมประชาธิปไตย นอกจากนั้น ความแตกต่างระหว่างอำนาจนิยมและประชาธิปไตยที่สำคัญไม่แพ้การเลือกตั้ง คือ การมีหลักนิติธรรมที่ไม่เอนเอียง มีรัฐบาลที่ตรวจสอบได้ และมีกระบวนการยุติธรรมที่เป็นอิสระปราศจากการแทรกแซงหรืออคติ
เทศบาลเมืองตราด
ประชากร
ตามสถิติการทะเบียนราษฎร์ ณ วันที่ 31 ธันวาคม พ.ศ. 2553 มีประชากรทั้งสิ้น 10,517 คน แยกเป็นชาย 5,053 คน หญิง 5,518 คน จำนวนผู้มีสิทธิเลือกตั้ง รวม 7,975 คน จำนวนบ้านทั้งสิ้น 4,992 หลัง จำนวนครัวเรือน 4,992 ครัวเรือน ความหนาแน่นของประชากร 4,195 คน ต่อตารางกิโลเมตร อัตราการเพิ่มขึ้นของประชากร ปี 2547 – 2548 (ลดลง) ร้อยละ 3.14
ชุมชนของเทศบาลเมืองตราด มีจำนวน 6 ชุมชน คือ
ลัทธิอำนาจนิยม
อรรถาธิบาย
แนวคิดเรื่องระบอบอำนาจนิยมเป็นผลจากบริบททางการเมืองหลังทศวรรษ 1960 เป็นต้นมา ที่โลกได้แบ่งระบอบการปกครองต่าง ๆ ออกเป็น 2 ค่ายใหญ่ตามอุดมการณ์ทางการเมือง คือ ระบอบประชาธิปไตย และระบอบที่ไม่เป็นประชาธิปไตย โดยระบอบอำนาจนิยมถูกมองว่าเป็นรูปแบบหนึ่งของระบอบที่ไม่เป็นประชาธิปไตย
ทฤษฎีเกี่ยวกับอำนาจนิยมได้มีการศึกษาอย่างเป็นระบบครั้งแรกโดยฮวน เจ. ลินท์ (Juan J. Linz) ในปี ค.ศ. 1964 ลินท์ ระบุว่าระบอบการปกครองแบบอำนาจนิยมนั้นจะต้องประกอบด้วยคุณสมบัติพื้นฐาน 3 ประการอันได้แก่ 1) พหุนิยมแบบจำกัด 2) การมุ่งไปที่จิตใจมากกว่าอุดมการณ์ 3) ปราศจากการระดมสรรพกำลังทางการเมือง (political mobilization) เพื่อการสนับสนุนในระยะยาว (Badie, 2011: 108)
เทศบาลเมืองตราด
ประชากร
ในเขตเทศบาลเมืองตราดมีประชากรนับถือศาสนา 3 ศาสนา คือ
การศึกษา
ในเขตเทศบาลเมืองตราดมีสถานศึกษาจำนวน 10 แห่ง มีการบริการการศึกษาอย่างทั่วถึงและเพียงพอตั้งแต่ระดับ อนุบาล ถึง ปวส.
ลัทธิอำนาจนิยม
อรรถาธิบาย
ความเป็นพหุนิยมแบบจำกัดนั้นเป็นลักษณะประการหนึ่งที่ทำให้อำนาจนิยมอยู่กึ่งกลางระหว่างเผด็จการเบ็ดเสร็จ กับประชาธิปไตย เพราะในขณะที่ระบอบประชาธิปไตยเปิดโอกาสให้มีพหุนิยมแบบเต็มรูปแบบ และเผด็จการเบ็ดเสร็จที่ไม่เปิดโอกาสให้มีพหุนิยมขึ้นในสังคมเลยนั้น ระบอบอำนาจนิยมกลับเปิดโอกาสให้ความแตกต่างหลากหลายบางประการดำรงอยู่ได้ ไม่ว่าจะเป็นการยอมให้มีคู่แข่ง หรือฝ่ายตรงข้ามทางการเมือง คือ พรรคการเมืองอื่น ๆ หรือภาคประชาสังคมบ้าง แต่กระนั้นสิ่งเหล่านี้ก็มักจะต้องถูกจำกัด และดำเนินกิจกรรมอยู่ได้ก็โดยความยินยอมของผู้นำอำนาจนิยม ภายในขอบเขตที่ถูกกำหนดไว้ เพราะโดยส่วนใหญ่แล้วการยอมให้มีความแตกต่างในสังคมอยู่บ้างนี้ ก็มักจะเป็นเพียงการสร้างความชอบธรรมให้แก่การปกครองโดยคณะทหาร (military junta) หรือผู้นำที่กุมอำนาจอยู่เบื้องหลังนั่นเอง ซึ่งความก้ำกึ่งเหล่านี้นี่เองที่ทำให้ระบอบอำนาจนิยมไม่มีการจัดระบบโครงสร้าง และอุดมการณ์ที่อยู่เบื้องหลังอย่างเป็นระบบและชัดเจน อันเป็นที่มาของลักษณะสำคัญประการที่สองก็คือ การมุ่งควบคุมจิตใจมากกว่าอุดมการณ์ ซึ่งส่งผลให้ระบอบการปกครองนี้ไม่สามารถระดมสรรพกำลังทางการเมือง เพื่อให้ได้รับการสนับสนุนอย่างต่อเนื่องจากวัยรุ่นหนุ่มสาว นักวิชาการ และนักศึกษาปัญญาชนในสังคมได้นั่นเอง (Linz, 2000: 159-261)
เทศบาลเมืองตราด
การขนส่ง
เทศบาลเมืองตราดมีถนนที่สำคัญทั้งหมด 20 สาย โดยเป็นถนนแบบแอสฟอลต์คอนกรีตทั้งหมด โดยมีถนนที่ยาวที่สุด คือ ถนนสุขุมวิท (8.50 กิโลเมตร) ถนนท่าเรือจ้าง (1.25 กิโลเมตร) และถนนหลักเมือง (1.22 กิโลเมตร)
ลัทธิอำนาจนิยม
ตัวอย่างการนำไปใช้ในประเทศไทย
แม้ว่าในปี พ.ศ. 2511 หลังจากการถึงแก่อนิจกรรมของจอมพลสฤษดิ์ไปกว่า 5 ปี ประเทศไทยได้มีการประกาศใช้รัฐธรรมนูญฉบับใหม่ คือ รัฐธรรมนูญฉบับปี พ.ศ. 2511 และตามติดมาด้วยการเลือกตั้งในปีเดียวกัน อันเป็นผลลัพธ์มาจากความพยายามของสหรัฐอเมริกาในการผลักดันให้ไทยเป็นประชาธิปไตยมากขึ้น โดยกลไกของการเลือกตั้ง เพื่อรับมือกับภัยคอมมิวนิสต์ (Kesboonchoo-Mead, 2012: 215-240) ทว่าการเลือกตั้งที่เกิดขึ้นนั้น แท้จริงเป็นเพียงฉากหน้าในการสร้างความชอบธรรมให้แก่ระบอบถนอม-ประภาสผู้สืบทอดอำนาจจากจอมพลสฤษดิ์ เพราะพรรคการเมืองที่ได้รับการเลือกตั้งก็ได้แก่พรรคสหประชาไทย ของจอมพลถนอม กิตติขจร อีกทั้งในสภายังมีวุฒิสมาชิกที่มาจากการแต่งตั้งของจอมพลถนอมอีกกว่าครึ่งสภา (จำนวน 91 คน จาก 140 คน) ดังนั้น จอมพลถนอมจึงมีอำนาจล้นเหลือที่มาจากการผูกขาดเสียงสนับสนุนในรัฐสภา
เทศบาลเมืองตราด
การขนส่ง
การขนส่งมวลชน รถโดยสารแบบปรับอากาศและรถตู้ที่ผ่านเทศบาลเมืองตราดมี 3 สาย สาย ตราด-กรุงเทพ(เอกมัย,หมอชิต,อนุสาวรีย์ชัยสมรภูมิ) แหลมงอบ-ฉะเชิงเทรา แหลมงอบ-นครราชสีมาและ แหลมงอบ-แม่สอด และมีบริการรถสองแถวจากเทศบาลเมืองตราดไปยังที่ต่างๆในจังหวัดตราด
ลัทธิอำนาจนิยม
ตัวอย่างการนำไปใช้ในประเทศไทย
รัฐบาลของจอมพลถนอมในปี พ.ศ. 2511 จึงเป็นเพียงแค่รัฐบาลตัวแทนของระบอบอำนาจนิยมจากการเลือกตั้งที่แม้จะเปิดโอกาสให้มีพรรคการเมือง และการเลือกตั้ง แต่ก็แฝงเร้นไว้ด้วยความพยายามในการรักษาฐานอำนาจทางการเมือง ควบคู่ไปกับการแสร้งทำให้ดูเหมือนว่าเป็นการปกครองในระบอบประชาธิปไตย แต่ด้วยกลไกที่ผิดฝาผิดตัว และบิดเบือนจึงทำให้รัฐบาลของจอมพลถนอมไม่อาจรับมือกับแรงเสียดทานที่ตามมาจากกลไกของระบบรัฐสภา คือ การตรวจสอบ และการอภิปรายซักถามโดยฝ่ายค้าน และสมาชิกรัฐสภาไปได้ ด้วยเหตุนี้หลังจากที่รัฐบาลไม่สามารถผ่านร่างพระราชบัญญัติงบประมาณรายจ่ายประจำปีต่อรัฐสภาได้ จอมพลถนอมจึงตัดสินใจสลัดคราบประชาธิปไตย และเปิดเผยตัวตนของระบอบเผด็จการด้วยการยึดอำนาจตัวเองในปี พ.ศ. 2514 ซึ่งการรัฐประหารครั้งนี้ได้นำไปสู่ความขัดแย้งทางการเมืองที่รุนแรงมากขึ้น และนำไปสู่การล่มสลายของระบอบอำนาจนิยม ถนอม-ประภาส ภายหลังจากการเกิดวิกฤติการณ์เดือนตุลาคมในอีก 2 ปีถัดมา ซึ่งเป็นที่รู้จักกันดีในนาม “เหตุการณ์ 14 ตุลา พ.ศ. 2516”
เทศบาลเมืองตราด
การขนส่ง
ทางน้ำ ในอดีตมีการใช้การขนส่งทางน้ำที่คลองบางพระอย่างหนาแน่น แต่ปัจจุบันมีเบาบางมาก ยังคงมีการสัญจรทางน้ำที่แม่น้ำตราดซึ่งมีระยะทาง 15 กิโลเมตร แต่ก็มีเพียงเบาบางเช่นกัน
ทางอากาศ บริษัท การบินกรุงเทพ จำกัด เปิดบริการการบินสาย ตราด-กรุงเทพ และ ตราด-สมุย โดยท่าอากาศยานตราดตั้งอยู่ในอำเภอแหลมงอบ และมีจุดบริการขายตั๋วในเขตเทศบาลเมืองตราด 1 แห่ง บริเวณถนนสุขุมวิท
ลัทธิอำนาจนิยม
ตัวอย่างการนำไปใช้ในประเทศไทย
ภายใต้ระบอบอำนาจนิยม สฤษดิ์ – ถนอม – ประภาส ก่อให้เกิดการสืบทอดค่านิยม และทัศนคติแบบเจ้าคนนายคน การที่คณะรัฐมนตรีในช่วงเวลาดังกล่าวมีที่มาจากข้าราชการประจำและข้าราชการบำนาญจำนวนมาก ทำให้มีการใช้เส้นสายในแวดวงข้าราชการเป็นบันไดไต่เต้าไปสู่ตำแหน่งทางการเมือง เปิดโอกาสให้คณะทหาร กลุ่มธุรกิจและข้าราชการผูกขาดอำนาจและกอบโกยผลประโยชน์เข้ากระเป๋าตัวเองเป็นจำนวนมหาศาล
เทศบาลเมืองตราด
การสื่อสาร
ในเขตเทศบาลมีที่ทำการไปรษณีย์โทรเลขจังหวัดตราด จำนวน 1 แห่ง สถานีวิทยุกระจายเสียง จำนวน 4 สถานี คือ
ลัทธิอำนาจนิยม
ตัวอย่างการนำไปใช้ในประเทศไทย
จนกระทั่ง รัฐบาลทักษิณ ชินวัตร ได้มีการระบุว่าเป็น ลัทธิอำนาจนิยมที่แฝงมากับระบอบประชาธิปไตย หรือ “อำนาจนิยมที่มาจากการเลือกตั้ง” (electoral authoritarianisms) โดยนักวิชาการชื่อเกษียร เตชะพีระ (2547) กล่าวว่า "วัฒนธรรรมการเมืองอำนาจนิยมแบบปฏิปักษ์ปฏิรูปภายใต้ระบอบทักษิณ มี 7 ประการ ได้แก่
เทศบาลเมืองตราด
การสื่อสาร
หนังสือพิมพ์ท้องถิ่น มี 3 ฉบับ คือ หนังสือพิมพ์ประชามติ หนังสือพิมพ์ตราดเดลี่ หนังสือพิมพ์ไทบูรพา ทั้ง 3 ฉบับ ออกรายปักษ์ เผยแพร่ข่าวของจังหวัดตราด โดยทั่วไประบบเสียงตามสายของเทศบาลให้บริการครอบคลุมพื้นที่ในเขตเทศบาล ร้อยละ 90 โทรศัพท์ส่วนบุคคลในเขตเทศบาล จำนวนทั้งสิ้น 6,534 เลขหมาย แยกเป็นบ้านพักอาศัย 5,363 เลขหมาย ส่วนราชการ 371 เลขหมาย ธุรกิจ 699 เลขหมาย กิจการขององค์การโทรศัพท์ 101 เลขหมาย และมีโทรศัพท์สาธารณะในเขตเทศบาล ฯ จำนวน 276 เลขหมาย ข่ายวิทยุสื่อสารในพื้นที่มี 3 แห่ง คือ จังหวัดตราด ตำรวจภูธรอำเภอเมืองตราด และเทศบาลเมืองตราด
ลัทธิอำนาจนิยม
ตัวอย่างการนำไปใช้ในประเทศไทย
อนึ่ง ปัจจุบัน​ (2563)​ หลังรัฐประหาร​ของ​ พลเอก​ประยุทธ์​ จันทร์โอชา (2557-2562) ได้มีการร่างรัฐธรรมนูญ​ปี​ 2560 ขึ้น​ โดยใช้อำนาจของตัวเองในขณะนั้น​ สร้างรัฐธรรมนูญ​ที่สอดไส้การสืบทอดปกป้องอำนาจของตัวเองและพวกพ้อง ด้วยการแต่งตั้ง​ ส.ว.​ 250 คนโดยที่ภาคประชาชนไม่ได้มีส่วนร่วม เพื่อโหวตเลือก​พลเอก​ประยุทธ์​ จันทร์โอชาเป็นนายกรัฐมนตรี​ หลังมีการเลือกตั้งในปี​ 2562​ ทั้งที่พรรคพลังประชารัฐพ่ายแพ้ในการเลือกตั้งไม่ได้รับเสียงส่วนใหญ่ของประเทศ ​ทำให้ประเทศไทยถูกปกครองด้วยระบอบอำนาจนิยม​​ ภายใต้รัฐธรรมนูญ​ซ่อนรูป​
Randonia
Randonia เป็นสกุลของพืชดอกที่อยู่ในวงศ์ Resedaceae มีเพียงสปีชีส์เดียวคือ Randonia africana
มีถิ่นกำเนิดในแถบแอฟริกาเหนือ โซมาเลีย คาบสมุทรอาหรับ
จิตตคหบดี
จิตตคหบดี เป็นมหาอุบาสกคนสำคัญในสมัย พุทธกาล ถือกำเนิดในตระกูลของเศรษฐีที่ นครมัจฉิกาสณฑ์ แคว้นมคธ โดยท่านมีชื่อเมื่อแรกเกิดว่า จิตตกุมาร ที่แปลว่า กุมารผู้ทำให้เกิดความวิจิตร เพราะวันที่ท่านเกิดได้มีเหตุอัศจรรย์ คือมีฝนดอกไม้ทิพย์ตกลงมาทั่วนคร
วันหนึ่ง พระมหานามะ หนึ่งใน ปัญจวัคคีย์ ได้จาริกมายังนครมัจฉิกาสณฑ์ จิตตคหบดีได้พบพระมหานามะจึงเกิดความเลื่อมใส จึงได้นิมนต์มายังเรือนของตนพร้อมกับถวายภัตตาหาร  เมื่อพระมหานามะฉันเสร็จจึงได้นิมนต์ท่านไปยัง สวนอัมพาฏกวัน หรือสวนมะกอก เพื่อถวายเป็นพระอาราม  ต่อมาจิตตคหบดีได้บรรลุเป็นโสดาบัน  พระมหานามะได้จาริกไปที่อื่นโดยมอบหมายให้พระสุธรรม เป็นผู้ดูแลอารามแห่งนี้แทน
ต่อมาพระพุทธเจ้าได้ทรงยกย่องจิตตคหบดีให้เป็นเลิศกว่าอุบาสกทั้งหลายในทางเป็นธรรมกถิกะหรือนักบรรยายธรรม
แผ่นดินไหวในโพฮัง พ.ศ. 2560
'''แผ่นดินไหวในโพฮัง พ.ศ. 2560''' เป็นแผ่นดินไหวที่มีขนาด 5.4 ตามมาตราขนาดโมเมนต์ เกิดความเสียหายบริเวณฮึงเง, โพฮัง, จังหวัดคย็องซังเหนือ, ประเทศเกาหลีใต้ ในวันที่ 15 พฤศจิกายน พ.ศ. 2560 แผ่นดินไหวในครั้งนี้มีความเกี่ยวข้องกับแผ่นดินไหวในคย็องจู พ.ศ. 2559 เนื่องจากเป็นแผ่นดินไหวที่แข็งแกร่งที่สุดในยุคสมัยใหม่ของประเทศ
แผ่นดินไหว
แผ่นดินไหวและแผ่นดินไหวตามเกิดขึ้นในหลายครั้งส่งผลทำให้โครงสร้างอาคารบ้านเรือนได้รับความเสียหาย ในโพฮังได้รับผลกระทบมากที่สุดเนื่องจากมีผู้บาดเจ็บ 82 คนจนต้องนำไปที่โรงพยาบาล ส่วนอีกประมาณ 1,124 คนได้อพยพจากบ้านตนเองสู่ที่พักชั่วคราว
จากการประเมินเบื้องต้นของกระทรวงมหาดไทยและความปลอดภัยเกาหลีใต้ แผ่นดินไหวในครั้งนี้ได้ส่งผลกระทบต่อคน 2,165 คน บ้านเรือนได้รับความเสียหาย 1,988 หลัง ในที่นี้มีบ้าน 52 หลังได้รับความเสียหายอย่างรุนแรง
โรงเรียนทั่วภูมิภาคเสียหาย 227 แห่ง แยกมาได้ดังนี้ โพฮัง 107 แห่ง, อุลซัน 44 แห่ง และแทกู 26 แห่ง นอกจากนี้หน่วยงานของรัฐบาลเสียหาย 79 แห่ง, ท่าเรือ 23 แห่ง, ถนน 7 แห่ง, ร้านค้า 77 แห่ง, โรงงาน 77 แห่ง และสะพาน 11 แห่ง
สาเหตุ
ในเดือนมีนาคม พ.ศ. 2562 ทีมวิจัยของรัฐบาลเกาหลีใต้ได้ค้นพบว่าโรงไฟฟ้าพลังงานความร้อนใต้พิภพโพฮังเป็นสาเหตุของแผ่นดินไหวครั้งนี้ ด้วยเหตุนี้กระทรวงการค้า อุตสาหกรรม และพลังงานจึงตัดสินใจที่จะระงับการดำเนินการของโรงไฟฟ้าดังกล่าวแล้ว
ราฟาเอล โซซา ซิลวา
ราฟาเอล โซซา ซิลวา นอไวส์ (Rafael Souza Silva Novais) เกิดวันที่ 13 มกราคม พ.ศ.2527 ที่ริโอ เดอ จาเนโร ประเทศบราซิล ปัจจุบันเล่นให้สโมสรฟุตบอลบางกอกกล๊าส สวมเสื้อหมายเลข 27
แหล่งข้อมูลอื่น
1984
หั่มช้อยกอน
หั่มช้อยกอน หรือ ผักดำ ภาษาจีนกลางเรียก เหมย์กันไช่ หรือ เหมย์ไช่  เป็นผักดองแบบจีนชนิดหนึ่ง ซึ่งทำจากผักขมที่ชาวจีนเรียกว่าชุนไฉ่ หรือผักกวางตุ้ง ที่นำมาขยำกับเกลือ แล้วบีบน้ำออกจนแห้ง หมักไว้ในโอ่งสองคืน แล้วตากแดดจนแห้งสนิท เป็นสีดำ มีกลิ่นเฉพาะตัว ใช้ทำอาหารได้หลายชนิด เช่น นึ่งกับหมูบะช่อ ทำเคาหยก และผักดำต้มหมูสามชั้น
ผักดำต้มหมูสามชั้น ทำจากหมูสามชั้นต้มกับผักดำนำผักดำไปล้างแล้วแช่ในน้ำต้มสุกจนนิ่ม หั่นป็นท่อนนำไปผัดกับน้ำมัน แล้วจึงนำไปต้มกับหมูสามชั้น ใช้เวลาเคี่ยวนานจนกว่าจะนุ่ม นิยมใส่เหล้าแดงเพื่อเพิ่มความหอม นิยมทำในงานบุญเทศกาลต่างๆ
Ramisia
Ramisia เป็นสกุลของพืชดอกที่อยู่ในวงศ์ Nyctaginaceae มีเพียงสปีชีส์เดียวคือ Ramisia brasiliensis.
ถิ่นกำเนิดของมันคือ บราซิลตะวันออก
บัณฑิตวิทยาลัยร่วมด้านพลังงานและสิ่งแวดล้อม
บัณฑิตวิทยาลัยร่วมด้านพลังงานและสิ่งแวดล้อม (Joint Graduate School of Energy and Environment - JGSEE)
ก่อตั้งเมื่อปี พ.ศ. 2541 (ค.ศ. 1998) โดยความร่วมมือของกลุ่มสถาบันการศึกษาไทย 5 แห่ง เป็นบัณฑิตวิทยาลัยที่บริหารงานเป็นเอกเทศ มีเป้าหมายเป็นศูนย์วิจัย และให้การศึกษาระดับบัณฑิตศึกษา ในด้านเทคโนโลยีพลังงานและสิ่งแวดล้อม
เปิดสอนระดับปริญญาโท และปริญญาเอก การเรียนการสอนทั้งหมดเป็นภาษาอังกฤษ นักศึกษาสามารถเลือกที่จะทำวิทยานิพนธ์ กับอาจารย์ที่ปรึกษาในสถานศึกษาในโครงการมหาวิทยาลัยใดก็ได้
วิทยาลัยดำเนินงานโดยความความร่วมมือของ
สพรั่ง เทพหัสดิน ณ อยุธยา
สพรั่ง เทพหัสดิน ณ อยุธยา หรือ หลวงสุนทรเทพหัสดิน (12 พฤศจิกายน พ.ศ. 2447 - 16 พฤศจิกายน พ.ศ. 2528) เป็นอดีตรัฐมนตรีช่วยว่าการกระทรวงคมนาคมของไทย เป็นรัฐมนตรีว่าการกระทรวงอุตสาหกรรมของไทย 1 สมัย และรัฐมนตรีว่าการกระทรวงคมนาคมของไทย 5 สมัย และเป็นหนึ่งในสมาชิกคณะราษฎร
ประวัติ
นายสพรั่ง เทพหัสดิน ณ อยุธยา สมรสกับนางไสว เทพหัสดิน ณ อยุธยา (สกุลเดิม บุณยเกตุ) เป็นน้องสาวของนายทวี บุณยเกตุ จบการศึกษาจากโรงเรียนเทพศิรินทร์ จากนั้นสอบชิงทุนของกรมรถไฟหลวง ไปศึกษาต่อด้านวิศวกรรมโยธาที่ประเทศอังกฤษ โดยเป็นนักเรียนทุนของกรมรถไฟหลวงรุ่นที่ 4 เมื่อปี พ.ศ. 2464 สำเร็จการศึกษาและกลับถึงสยามประเทศ เมื่อปี พ.ศ. 2469
การทำงาน
หลวงสุนทรเทพหัสดิน (สพรั่ง เทพหัสดิน ณ อยุธยา) ได้เข้ารับราชการในกรมรถไฟหลวง เมื่อวันที่ 19 ธันวาคม 2469 ในตำแหน่ง นายช่างผู้ช่วย กรมรถไฟหลวง ปี พ.ศ. 2475 เป็น นายช่างกำกับภาค และในปี พ.ศ. 2477 ได้โอนไปรับราชการในกองทาง กรมโยธาเทศบาล และเป็นอธิบดีกรมโยธาเทศบาล ในปีพ.ศ. 2485
ได้รับแต่งตั้งเป็นสมาชิกสภาผู้แทนราษฎร ประเภทที่ 2 ในปี พ.ศ. 2476 พ.ศ. 2480 และในปี พ.ศ. 2481
สพรั่ง เทพหัสดิน ณ อยุธยา ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายควง อภัยวงศ์ เมื่อปี พ.ศ. 2487 ต่อในปี พ.ศ. 2488 เขาได้รับแต่งตั้งเป็นรัฐมนตรีว่าการกระทรวงอุตสาหกรรม และรัฐมนตรีว่าการกระทรวงคมนาคม ในรัฐบาลของนายทวี บุณยเกตุ แต่ก็ดำรงตำแหน่งได้เพียง 17 วัน นายทวี บุณยเกตุ นายกรัฐมนตรี ก็ลาออกจากตำแหน่ง ส่งผลให้คณะรัฐมนตรีสิ้นสุดลงไปด้วย
ในปีเดียวกันนั้น เขาได้รับแต่งตั้งเป็นรัฐมนตรีว่าการกระทรวงคมนาคม ในรัฐบาลของหม่อมราชวงศ์เสนีย์ ปราโมช แต่นายกรัฐมนตรีก็ได้ประกาศยุบสภาผู้แทนราษฎรในเดือนถัดมา แต่ก็ยังทำหน้าที่รักษาการไปจนถึงเดือนมกราคม พ.ศ. 2489 หลังการเลือกตั้งเขาไม่ได้รับตำแหน่งใดๆ ในรัฐบาลต่อมาของนายควง อภัยวงศ์
จนกระทั่งอีก 3 เดือนต่อมาเขาได้รับแต่งตั้งเป็นรัฐมนตรีว่าการกระทรวงคมนาคมอีกครั้ง ในรัฐบาลของนายปรีดี พนมยงค์ และได้รับแต่งตั้งอีกในรัฐบาลต่อมา จากนั้นเป็นต้นมาเขาก็ว่างเว้นจากตำแหน่งรัฐมนตรี จนกระทั่งในปี พ.ศ. 2500 เขาได้รับแต่งตั้งเป็นรัฐมนตรีว่าการกระทรวงคมนาคม อีกสมัย ในรัฐบาลของนายพจน์ สารสิน
นายสพรั่ง เคยทำงานเป็นผู้เชี่ยวชาญการบินพลเรือน ประจำกระทรวงคมนาคม
Saccifolium
Saccifolium เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Saccifolium bandeirae.
มีถิ่นกำเนิดในเวเนซุเอลาถึงบราซิลตอนเหนือ
วอลเลย์บอลชายเวิลด์คัพ 2011
วอลเลย์บอลชายเวิลด์คัพ 2011 เริ่มการแข่งขันระหว่างวันที่ 20 พฤศจิกายน – 4 ธันวาคม ในปีดังกล่าว ณ ประเทศญี่ปุ่น ซึ่งเป็นการแข่งขันขั้นตอนแรกในการคัดเลือกสำหรับการแข่งขันกีฬาโอลิมปิกฤดูร้อน 2012 ใน กรุงลอนดอน, อังกฤษ, สหราชอาณาจักร 3 ทีมที่ดีที่สุดเข้าแข่งขันกีฬาโอลิมปิกฤดูร้อน และเข้าร่วมกับ สหราชอาณาจักร โดยเป็นประเทศเจ้าภาพ
การคัดเลือก
12 ทีมที่ผ่านการคัดเลือกเข้ามาเล่นในรายการนี้ มาจาก:
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน แมทช์ที่แช่งขัน 3–2: 2 ทีมที่ชนะจะได้ 2 คะแนน ทีมที่แพ้ได้ 1 คะแนน
กีฬาแร็กเก็ตในโอลิมปิกฤดูร้อน 1908
การแข่งขันแร็กเก็ตในโอลิมปิกฤดูร้อน 1908 เป็นการแข่งขันกีฬาแร็กเก็ตในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 27 เมษายน - 1 พฤษภาคม พ.ศ. 2451 จัดขึ้นที่สนาม All England Lawn Tennis and Croquet Club ซึ่งการแข่งขันกีฬาแร็กเก็ตครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 7 คน จาก 1 ประเทศ
รำวงมาตรฐาน
รำวงมาตรฐาน เป็นการแสดงที่มีวิวัฒนาการมาจาก รำโทน เป็นการรำและร้องของชาวบ้าน ซึ่งจะมีผู้รำทั้งชายและหญิง รำกันเป็นคู่ ๆ รอบ ครกตำข้าวที่วางคว่ำไว้ หรือไม่ก็รำกันเป็นวงกลม โดยมีโทนเป็นเครื่องดนตรีประกอบจังหวะ ลักษณะการรำ และร้องเป็นไปตามความถนัด ไม่มีแบบแผนกำหนดไว้ คงเป็นการรำ และร้องง่าย ๆ มุ่งเน้นที่ความสนุกสนานรื่นเริงเป็นสำคัญ เช่น เพลงช่อมาลี เพลงยวนยาเหล เพลงหล่อจริงนะดารา เพลงตามองตา เพลงใกล้เข้าไปอีกนิด ฯลฯ ด้วยเหตุที่การรำชนิดนี้มีโทนเป็นเครื่องดนตรีประกอบจังหวะ จึงเรียกการแสดงชุดนี้ว่า รำโทน ต่อมาเมื่อปี พ.ศ. ๒๔๘๗ ในสมัย จอมพล ป. พิบูลสงคราม เป็นนายกรัฐมนตรี รัฐบาลตระหนักถึงความสำคัญของการละเล่นรื่นเริงประจำชาติ และเห็นว่าคนไทยนิยมเล่นรำโทนกันอย่างแพร่หลาย ถ้าปรับปรุงการเล่นรำโทนให้เป็นระเบียบทั้งเพลงร้องลีลาท่ารำ และการแต่งกาย จะทำให้การเล่นรำโทนเป็นที่น่านิยมมากยิ่งขึ้น จึงได้มอบหมายให้กรมศิลปากรปรับปรุงรำโทนเสียใหม่ให้เป็นมาตรฐาน มีการแต่งเนื้อร้อง ทำนองเพลงและนำท่ารำจากแม่บทมากำหนดเป็นท่ารำเฉพาะแต่ละเพลงอย่างเป็นแบบแผน
เพลง
รำวงมาตรฐาน ประกอบด้วยเพลงทั้งหมด ๑๐ เพลง กรมศิลปากรแต่งเนื้อร้องจำนวน ๔ เพลง คือ เพลงงามแสงเดือน เพลงชาวไทย เพลงรำซิมารำ เพลงคืนเดือนหงาย ท่านผู้หญิงละเอียด พิบูลสงคราม แต่งเนื้อร้องเพิ่มอีก ๖ เพลง คือ เพลงดวงจันทร์วันเพ็ญ เพลงดอกไม้ของชาติ เพลงดวงจันทร์ขวัญฟ้า เพลงหญิงไทยใจงาม เพลงบูชานักรบ เพลงยอดชายใจหาญ ส่วนทำนองเพลงทั้ง ๑๐ เพลง กรมศิลปากร และกรมประชาสัมพันธ์เป็นผู้แต่ง จากการสัมภาษณ์นางสุวรรณี ชลานุเคราะห์ ศิลปินแห่งชาติ สาชาศิลปะการแสดง (นาฏศิลป์ไทย) ปีพุทธศักราช ๒๕๓๓ อธิบายว่า ท่ารำเพลงรำวงมาตรฐานประดิษฐ์ท่ารำโดย นางลมุล ยมะคุปต์ นางมัลลี คงประภัศร์ และนางศุภลักษณ์ ภัทรนาวิก ซึ่งเป็นผู้เชี่ยวชาญการสอนนาฏศิลป์ไทย วิทยาลัยนาฏศิลป์ ส่วนผู้คิดประดิษฐ์จังหวะเท้าของเพลงดวงจันทร์วันเพ็ญ คือนางจิตรา ทองแถม ณ อยุธยา อาจารย์ใหญ่โรงเรียนสังคีตศิลป ปัจจุบันคือ วิทยาลัยนาฏศิลป ปีพ.ศ. ๒๔๘๕ – ๒๔๘๖ เมื่อปรับปรุงแบบแผนการเล่นรำโทนให้มีมาตรฐาน และมีความเหมาะสม จึงมีการเปลี่ยนแปลงชื่อจากรำโทนเป็น “รำวงมาตรฐาน” อันมีลักษณะการแสดงที่เป็นการรำร่วมกันระหว่างหญิง-ชายเป็นคู่ ๆ เคลื่อนย้ายเวียนไปเป็นวงกลม มีเพลงร้องที่แต่งทำนองขึ้นใหม่ มีการใช้ทั้งวงปี่พาทย์บรรเลงเพลงประกอบ และบางเพลงก็ใช้วงดนตรีสากลบรรเลงเพลงประกอบ ซึ่งเพลงร้องที่แต่งขึ้นใหม่ทั้ง ๑๐ เพลง
การแต่งกาย
เครื่องแต่งกายของรำวงมาตรฐาน ประกอบด้วย ๔ แบบดังนี้
ชาย นุ่งผ้าโจงกระเบน สวมเสื้อคอพวงมาลัย เอวคาดผ้าห้อยชายด้านหน้า
หญิง	 นุ่งโจงกระเบน ห่มผ้าสไบอัดจีบ ปล่อยผม ประดับดอกไม้ที่ผมด้านซ้าย คาดเข็มขัด ใส่เครื่องประดับ
หญิง	 นุ่งโจงกระเบน สวมเสื้อลูกไม้ สไบพาดบ่าผูกเป็นโบ ทิ้งชายไว้ข้างลำตัวด้านซ้าย ใส่เครื่องประดับมุก
ชาย นุ่งกางเกง สวมสูท ผูกเน็กไท
หญิง	 นุ่งกระโปรงป้ายข้าง ยาวกรอมเท้า ใส่เสื้อคอกลม แขนกระบอก
ชาย นุ่งกางเกง สวมเสื้อพระราชทาน ผ้าคาดเอวห้อยชายด้านหน้า
หญิง นุ่งกระโปรงยาวจีบหน้านาง ใส่เสื้อจับเดรป ชายผ้าห้อยจากบ่าลงไปทางด้านหลัง เปิดไหล่ขวา ศีรษะทำผมเกล้า
พืชดอก
พืชดอก ชื่อวิทยาศาสตร์ว่า Magnoliophyta เรียกอีกอย่างหนึ่งว่า Angiospermae หรือ Angiosperms เป็นกลุ่มของพืชกลุ่มใหญ่กลุ่มหนึ่ง มีดอกไม้ และเมล็ดเป็นส่วนประกอบ ซึ่งเมล็ดจะกลายเป็นผลไม้
พืชดอกแบ่งได้ออกเป็นกลุ่มใหญ่ 8 กลุ่มดังนี้ เรียงตามจำนวนสปีชีส์ นอกจาก 8 กลุ่มหลักยังได้มีกลุ่มอื่นอีกมากกว่า 460 ตระกูล
นกตะขาบทุ่ง
อนุกรมวิธาน
ได้รับการระบุชนิดอย่างเป็นทางการในปี ค.ศ. 1840 โดยโทมัส ฮอร์สฟิลด์ (Thomas Horsfield) นักธรรมชาติวิทยาชาวอเมริกัน ในชื่อทวินาม Coracias affinis โดยอ้างอิงจากตัวอย่างต้นแบบที่จอห์น แมคเคล็ลแลนด์ (John McClelland) นักธรรมชาติวิทยาผู้เก็บตัวอย่างในรัฐอัสสัม ในบางครั้งในชื่อผู้ค้นพบซึ่งตามหลังชื่อทวินามอาจระบุเป็น "McClelland" แต่ภายใต้ระเบียบการตั้งชื่อสัตววิทยาระหว่างประเทศระบุให้ใช้ Coracias affinis Horsfield, 1840
ชื่ออธิบายลักษณะเฉพาะ "affinis" มาจากภาษาละติน adfinis หรือ affinis หมายถึง "เกี่ยวข้อง" หรือ "พันธมิตร" (เกี่ยวดองกัน)
การแยกชนิดออกจากนกตะขาบอินเดีย
ในอดีตนกตะขาบทุ่ง (Coracias affinis) ที่พบในแถบอินโดจีนรวมทั้งประเทศไทยเคยถูกระบุให้เป็นเป็นชนิดย่อยของนกตะขาบอินเดีย (Coracias benghalensis) เนื่องจากหลักฐานการผสมข้ามพันธุ์กันได้ในเขตกระจายพันธุ์ที่ทับซ้อนอย่างแคบ ๆ ในช่วงภาคตะวันออกเฉียงเหนือของอินเดีย แต่จากการศึกษาระดับโมเลกุลของนิวเคลียร์และไมโทคอนเดรียดีเอนเอในปี ค.ศ. 2018 พบว่า นกตะขาบทุ่งเป็นญาติใกล้ชิดที่สุดกับนกตะขาบปีกม่วง (C. temminckii) ในขณะที่นกตะขาบอินเดีย (C. benghalensis) เป็นเพียงญาติระดับถัดไปซึ่งแยกออกจาก C. affinis และ C. temminckii
นกตะขาบทุ่ง (นกตะขาบทุ่งอินโดจีน) เป็นชนิดโมโนไทป์ (คือเป็นชนิดที่ไม่มีการจำแนกชนิดย่อย) และอยู่ในสกุลนกตะขาบทุ่ง (Coracias) ของวงศ์นกตะขาบ (Coraciidae)
สายวิวัฒนาการ
ความสัมพันธ์ทางสายวิวัฒนาการในสกุลนกตะขาบ (Coracias) ถูกระบุจากการศึกษาระดับโมเลกุลที่ตีพิมพ์ในปี ค.ศ. 2018
ลักษณะทางสัณฐาน
เป็นนกขนาดกลาง มีขนาดลำตัวประมาณ 30–34 เซนติเมตร ตัวผู้และตัวเมียมีลักษณะเหมือนกัน รูปร่างป้อม ลำตัวตั้งตรง คอสั้น หัวโต ปากสีดำด้าน ยาวปานกลาง สันปากบนโค้ง จะงอยเป็นตะของุ้มเล็กน้อย ปีกกว้างแต่ยาวและปลายปีกแหลม ปลายปีกมีขน 11 เส้น ขนปลายปีกเส้นที่ 11 สั้นกว่าขนเส้นอื่นมาก จึงเห็นได้ชัดเพียง 10 เส้น ปลายหางเป็นรูปสี่เหลี่ยมหรือเว้าเล็กน้อย หลายชนิดมีหางแฉกลึก และบางชนิดมีหางแบบปลายแหมขึ้นอยู่กับแต่ละตัว
ขาสั้น นิ้วเท้าสั้นและไม่แข็งแรง เล็บโค้ง นิ้วเท้าข้างละ 4 นิ้ว นิ้วที่ 2 และนิ้วที่ 3 เชื่อมติดกันตรงโคนนิ้ว เรียกเท้าที่มีลักษณะดังกล่าวว่า นิ้วติดกันแต่กำเนิด (syndactyly foot) ลักษณะนิ้วมีความคล้ายคลึงกับนกกะรางหัวขวาน ในวงศ์ Upupidae
สีขน
ม่านตาสีน้าตาลแกมเขียว หนังรอบดวงตาเป็นสีเหลืองส้มหรือน้ำตาล ตัวผู้มีคิ้วยาวสีดำ ตัวเมียมีคิ้วสั้นกว่าตัวผู้เล็กน้อย ขนหางสีฟ้า ปลายหางสีน้ำเงินเข้ม ขนปีกมีหลายสีเหลื่อมกันคือ ขนคลุมหัวปีกมีสีฟ้าอมเทา (สีมะกอกเข้ม) ขนกลางปีกและขนปลายปีกสีน้ำเงิน ที่โคนขนมีสีฟ้าสด คางและใต้คอสีครามเข้ม (ม่วงแดงเข้ม) ไม่มีริ้วลายที่คอ (หรืออาจมีริ้วสีฟ้าประปราย) อกและท้องตอนบนสีน้ำตาลแกมม่วง ท้องตอนล่างจนถึงขนคลุมใต้โคนหางเป็นสีฟ้าสดแกมเขียว ใต้หางสีฟ้าสดและมีแถบสีน้ำเงินตอนปลายหาง ขาและนิ้วเท้ามีสีน้ำตาลแกมเหลือง เล็บสีดำ
พฤติกรรมและการกระจายพันธุ์
นกตะขาบทุ่งชอบอยู่ตามลำพังตัวเดียว เป็นนกที่หวงถิ่นมาก ถ้าหากมีนกตัวอื่นบุกรุกเข้ามา มันจะบินขึ้นไปบนเหนือยอดไม้ แล้วบินม้วนตัวลงมายังผู้บุกรุกอย่างรวดเร็วเพื่อขับไล่ โดยใช้เวลาราว 30 วินาที บางครั้งอาจบินผาดโผนพลิกแพลงราว 48 วินาที และจะร้องเสียงดัง "ค๊าบ แค๊บ ค๊าบ" ไปเรื่อย ๆ จนถึง 120 ครั้ง และเพราะเหตุที่นกตะขาบทุ่งมีความสามารถในการบินม้วนตัวกลางอากาศได้ ในภาษาอังกฤษจึงเรียกมันว่า "Roller" ซึ่งแปลว่า "ลูกกลิ้ง" หรือ"นักม้วนตัว"
การผสมพันธุ์
นกตะขาบทุ่งผสมพันธุ์ในช่วงเดือนมีนาคม-พฤษภาคม ทำรังบนต้นไม้บริเวณโพรงไม้ที่เกิดขึ้นเองตามธรรมชาติในบางครั้งจะแย่งรัง หรือโพรงเก่าของนกอื่นเพื่อวางไข่ ตัวเมียวางไข่ครั้งละ 2–5 ฟอง
แหล่งการกระจายพันธุ์
ส่วนมากพบในคาบสมุทรอินโดจีน พบในบางส่วนของอนุทวีปอินเดีย บางส่วนในมณฑลยูนนานและทิเบตของจีน
ในประเทศไทยพบอยู่ทั่วทุกภาค ยกเว้นทางตอนใต้ของภาคใต้ พบได้ที่ความสูงมากว่าหรือประมาณ 1,500 เมตร จากระดับน้ำทะเล พบในป่าดิบชื้น ป่าเบญจพรรณ ป่าไผ่ ป่าฟื้นตัวที่ค่อนข้างทึบ มักพบที่ความสูงต่ำกว่า 900 เมตรจากระดับน้ำทะเล ที่ระดับ 1,500 เมตรพบได้บ้างจนถึงหายาก พบที่เทือกเขาของภาคตะวันออก เทือกเขาที่กั้นภาคกลางตอนบนกับภาคตะวันออกเฉียงเหนือ ภาคเหนือด้านตะวันออก และผืนป่าตะวันตกตอนบน
นิเวศวิทยาและสถานภาพ
เป็นนกประจำถิ่นที่พบได้บ่อยมากเกือบทั่วประเทศไทย จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
เชิดชัย อุดมไพจิตรกุล
เชิดชัย อุดมไพจิตรกุล เกิดเมื่อ 16 ธันวาคม พ.ศ. 2484 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2507 ที่ โตเกียว ในรุ่นแบนตัมเวท รอบแรก แพ้ การีมู ยัง จากไนจีเรีย ตกรอบแรก เมื่อ 12 ตุลาคม พ.ศ. 2507 เข้าแข่งขันกีฬาโอลิมปิก พ.ศ. 2511 ที่ เม็กซิโก ในรุ่นแบนตัมเวท
เชิดชัย อุดมไพจิตรกุล หรือ เชิดชัย อุดม เกิดเมื่อ พ.ศ. 2484 ที่ อำเภอปากพนัง จังหวัดนครศรีธรรมราช เป็นผู้ที่ชื่นชอบกีฬามวยแต่เด็ก โดยขึ้นชกทั้งมวยไทยและมวยสากล ได้แชมป์มวยนักเรียนของจังหวัดนครศรีธรรมราช เมื่อจบ ม.8 มาศึกษาต่อที่วิทยาลัยพลศึกษาที่กรุงเทพฯ จนจบ ปกศ.สูง ระหว่างนั้น ขึ้นชกมวยสากลสมัครเล่นในนามของวิทยาลัยพลศึกษา ได้แชมป์มวยสากลสมัครเล่นแห่งประเทศไทยตั้งแต่ พ.ศ. 2506 – 2511 ในรุ่นแบนตัมเวท จนติดทีมชาติไทย และได้เป็นอาจารย์ที่วิทยาลัยพลศึกษาด้วย
ผลงานการแข่งขันในนามทีมชาติไทย ได้เหรียญทองแดงมวยสากลสมัครเล่นแห่งเอเชียครั้งที่ 2 พ.ศ. 2508 ที่ เกาหลีใต้ เหรียญทองกีฬาแหลมทองครั้งที่ 3 พ.ศ. 2508 ที่ประเทศมาเลเซีย เหรียญทองกีฬาเอเชียนเกมส์ครั้งที่ 5 พ.ศ. 2509 ที่ กรุงเทพฯ เหรียญทองกีฬาแหลมทองครั้งที่ 4 พ.ศ. 2510 ที่ กรุงเทพฯ เหรียญเงินมวยสากลสมัครเล่นแห่งเอเชีย ครั้งที่ 3 พ.ศ. 2510 ที่ ศรีลังกา
นอกจากนั้น เชิดชัยยังได้ไปแข่งขันกีฬาโอลิมปิกในรุ่นแบนตัมเวทสองครั้ง ครั้งแรกคือ กีฬาโอลิมปิกครั้งที่ 18 พ.ศ. 2507 ที่ ญี่ปุ่น รอบแรก แพ้ การีมู ยัง จากไนจีเรีย ตกรอบแรก เมื่อ 12 ตุลาคม พ.ศ. 2507 และกีฬาโอลิมปิกครั้งที่ 19 ที่ เม็กซิโก พ.ศ. 2511 แพ้ เฟอร์มิน เอสปีโนซา จากคิวบา ตกรอบ เมื่อ 13 ตุลาคม พ.ศ. 2511 หลังจากการแข่งขันกีฬาโอลิมปิกที่เม็กซิโกแล้ว เชิดชัยไปทำงานและศึกษาต่อที่มหาวิทยาลัยโอเรกอน สหรัฐอเมริกาจนจบปริญญาตรี ทำงานที่บริษัทในเครือ John Deere ตั้งแต่ พ.ศ. 2515 จนเกษียณอายุ ปัจจุบันเป็นเลขาธิการวัดพุทธโอเรกอน และที่ปรึกษานักเรียนไทย มหาวิทยาลัยโอเรกอน มีฐานะที่มั่นคง
หลี่ เซียนเนี่ยน
หลี่ทำงานเป็นช่างไม้ฝึกหัดในช่วงวัยรุ่นเพื่อหาเลี้ยงครอบครัว เขาเข้าร่วมพรรคคอมมิวนิสต์ในเดือนธันวาคม พ.ศ. 2470 และเข้าเป็นทหารในกองทัพแดงของจีน หลังจากศึกษาที่มหาวิทยาลัยการทหารและการเมืองของจีนต่อต้านญี่ปุ่น และโรงเรียนพรรคกลาง เขากลายเป็นผู้บัญชาการทหารที่มีอิทธิพลและประสบความสำเร็จในช่วงสงครามจีน-ญี่ปุ่นครั้งที่สอง และสงครามกลางเมืองจีน โดยสร้างชื่อเสียงให้กับตัวเองในการต่อสู้ในหวยไห่ หลังจากการสถาปนาสาธารณรัฐประชาชนจีน เขาได้ดำรงตำแหน่งผู้ว่าการและเลขาธิการพรรคฯ ในมณฑลหูเป่ย์ บ้านเกิดของเขาตั้งแต่ปี พ.ศ. 2492 ถึง 2497 จากนั้นได้เข้าร่วมกับรัฐบาลกลางในกรุงปักกิ่ง โดยดำรงตำแหน่งเป็นรัฐมนตรีว่าการกระทรวงการคลัง (พ.ศ. 2497–2513) และรองนายกรัฐมนตรี (พ.ศ. 2497–2525) เขาสนับสนุนฮั่ว กั๋วเฟิง ผู้สืบทอดตำแหน่งของเหมา เจ๋อตง และได้รับตำแหน่งรองประธานพรรคฯ (พ.ศ. 2520–2525)
เขาเป็นหนึ่งในแปดผู้อาวุโส ของพรรคคอมมิวนิสต์จีน เขาถือว่าเป็นฝ่ายซ้ายมากที่สุดในหมู่พวกเขา ทั้งทางการเมืองและเศรษฐกิจ หลี่มีบทบาทสำคัญในการสกัดกั้นการโอนธุรกิจของรัฐให้เป็นของเอกชนและรักษาการควบคุมของรัฐในหลายภาคส่วนของเศรษฐกิจ ส่งเสริมค่านิยมทางการเมืองและวัฒนธรรมแบบคอมมิวนิสต์ดั้งเดิมผ่านการอุปถัมภ์ของนักทฤษฎีเช่น หู เฉียวมู่ และเติ้ง ลี่คุน และมีส่วนสำคัญในการกำจัด หู เย่าปัง และจ้าว จื่อหยาง เขาสนับสนุนให้ทหารเข้าปราบปรามผู้ชุมนุมในการประท้วงที่จัตุรัสเทียนอันเหมิน ในปี พ.ศ. 2532
โครงการทุนสถาบันบัณฑิตวิทยาศาสตร์และเทคโนโลยีไทย
โครงการทุนสถาบันบัณฑิตวิทยาศาสตร์ และเทคโนโลยีไทย (สบวท.; Thailand Graduate Institute of Science and Technology - TGIST) เป็นโครงการสนับสนุนทุนการศึกษาให้กับนิสิตนักศึกษาระดับบัณฑิตศึกษาด้านวิทยาศาสตร์และเทคโนโลยี ของสำนักงานพัฒนาวิทยาศาสตร์และเทคโนโลยีแห่งชาติ จัดตั้งเมื่อปี พ.ศ. 2541 เพื่อพัฒนากำลังคนด้านวิทยาศาสตร์และเทคโนโลยี ควบคู่ไปกับการสนับสนุน และการทำการวิจัย และพัฒนา
การดำเนินงานของ สบวท. ยึดหลักใหญ่ คือ ก่อให้เกิดทั้งความเชื่อมโยงระหว่างการพัฒนาคน และการวิจัย ความเชื่อมโยงระหว่างสำนักงานพัฒนาวิทยาศาสตร์และเทคโนโลยีแห่งชาติ (สวทช.) มหาวิทยาลัยต่าง ๆ และหน่วยงานภาคเอกชน และการดำเนินงานแบบ "เสมือนบวกจริง" กล่าวคือใช้เครือข่ายการสื่อสารทางไกล เช่น อินเทอร์เน็ต และดาวเทียม เป็นตัวประสานความเชื่อมโยงนั้น พร้อมไปกับการสร้างประสบการณ์จริงในการศึกษาและวิจัย
นอกจากนี้ สบวท. ยังเป็นแกนนำ ในการสนับสนุนให้เกิดการรวมพลังความร่วมมือในการวิจัยและพัฒนา และผลิตกำลังคนทางด้านวิทยาศาสตร์และเทคโนโลยีในลักษณะเครือข่าย เช่น ความร่วมมือที่ อุทยานวิทยาศาสตร์ประเทศไทย รังสิต ซึ่งมีมหาวิทยาลัยที่สำคัญ คือ มหาวิทยาลัยธรรมศาสตร์ สถาบันเทคโนโลยีแห่งเอเชีย และสถาบันเทคโนโลยีนานาชาติสิรินธร ซึ่งสามารถใช้วัสดุ อุปกรณ์ และสถานที่ของ สวทช. บริเวณอุทยานวิทยาศาสตร์ได้ อันจะทำให้เกิดการเสริมฤทธิ์ซึ่งกันและกัน
ฟาโรห์เซเบคโฮเตปที่ 7
เมร์คาวเร โซเบคโฮเทป (หรือเรียกว่า โซเบคโฮเทปที่ 7) เป็นฟาโรห์องค์ที่ 37 ของราชวงศ์ที่สิบสามแห่งอียิปต์ ในช่วงต่อระยะที่สอง
สมัยใหม่
มีการรับรองเมร์คาวเร โซเบคโฮเทปในตราสคารับที่ไม่ทราบต้นตอ และรูปปั้น 2 รูปที่อุทิศแด่อามุน รูปปั้นเหล่านี้เดิมอยู่ที่คาร์นัก และปัจจุบันอยู่ในพิพิธภัณฑ์อียิปต์และพิพิธภัณฑ์ลูฟวร์ตามลำดับ รูปปั้นเหล่านี้ระบุพระนามเมร์คาวเร โซเบคโฮเทป กับพระราชโอรสสองพระองค์ เบบี กับ โซเบคโฮเทป ทั้งคู่ได้รับตำแหน่ง "พระราชโอรส" และ "เสวก"
ก่อนสมัยใหม่
มีการเขียนพระนามเมร์คาวเร โซเบคโฮเทปลงในบันทึกพระนามแห่งตูริน (Ryholt: แถว 8 คอลัมน์ 8, Gardiner & von Beckerath: แถว 7, คอลัมน์ 8) และในบันทึกพระนามแห่งคาร์นัก บันทึกพระนามแห่งตูรินระบุรัชกาลพระองค์เป็น 2 ปี จำนวนเดือนที่สูญหาย และ 3 ถึง 4 วัน ภายหลัง Ryholt ระบุว่ารัชกาลพระองค์ที่ 2 ปีครึ่ง
บันทึกพระนามแห่งตูริน
ตามรายงานจากบันทึกพระนามแห่งตูริน เมร์คาวเร โซเบคโฮเทปดำรงตำแหน่งถัดจากเซวัดจ์คาเร โฮรี หลังจากฟาโรห์ ลำดับฟาโรห์ในราชวงศ์ที่ 19 ไม่เป็นที่กระจ่างมากเนื่องจากช่องว่างขนาดใหญ่ในบันทึกพระนามแห่งตูริน ทำให้พระนามฟาโรห์ 4-7 พระองค์สูญหาย
การคาดเดา
พระองค์น่าจะครองราชย์ในอียิปต์ตอนกลางและอาจรวมอียิปต์ตอนบนในช่วงกลางศตวรรษที่ 17 ก่อนคริสต์ศักราช จาก 1664 ถึง 1663 ปีก่อนคริสต์ศักราช ส่วนโทมัส ชไนเดอร์ นักไอยคุปต์วิทยาชาวเยอรมัน ระบุรัชสมัยของพระองค์ที่ 1646 ถึง 1644 ปีก่อนคริสต์ศักราช
Darrell Baker จัดให้พระองค์เป็นฟาโรห์องค์ที่ 37 ของราชวงศ์ Kim Ryholt จัดให้พระองค์เป็นฟาโรห์องค์ที่ 38 และ Jürgen von Beckerath จัดให้พระองค์เป็นฟาโรห์องค์ที่ 32 ของราชวงศ์
การลงประชามติแยกเป็นเอกราช
การลงประชามติแยกเป็นเอกราช (Independence referendum) คือ การลงประชามติประเภทหนึ่งซึ่งพลเมืองในดินแดนหนึ่งตัดสินว่าดินแดนนั้นควรเป็นประเทศเอกราชใหม่หรือไม่
จิมมี ดูลิตเติล
พลอากาศเอก เจมส์ แฮโรลด์ ดูลิตเติล (14 ธันวาคม 1896 – 27 กันยายน 1993) เป็นชาวอเมริกันที่ดำรงตำแหน่งเป็นนายพลและผู้บุกเบิกการบิน เขาได้ทำการบินเที่ยวครั้งแรกจากชายฝั่งสู่ชายฝั่ง ทำให้ได้รับรางวัลการแข่งขันการบินจำนวนมาก และช่วยพัฒนาเครื่องมือในการบินอีกด้วย
ดูลิตเติลได้เข้าศึกษาต่อในระดับปริญญาตรีที่มหาวิทยาลัยแคลิฟอร์เนีย เบิร์กลีย์ ได้จบการศึกษาระดับปริญญาตรีในปี ค.ศ. 1922 และได้รับปริญญาเอกในด้านการบินจากสถาบันเทคโนโลยีแมสซาชูเซตส์(M.I.T) ในปี ค.ศ. 1925 เข้าได้เป็นครูฝึกสอนการบินในช่วงสงครามโลกครั้งที่หนึ่งและเจ้าหน้าที่นายทหารสำรองในกองบินอากาศทหารบกสหรัฐ แต่เขากลับถูกเรียกตัวกลับเข้าประจำการในช่วงระหว่างสงครามโลกครั้งที่สอง เขาได้รับเหรียญมีเดล ออฟ ฮอนเนอร์ สำหรับความกล้าหาญและความเป็นผู้นำในฐานะที่เป็นผู้บัญชาการของการตีโฉบฉวยดูลิตเติล การโจมตีทางอากาศในระยะทางไกลที่เปี่ยมไปด้วยความกล้าหาญบนเกาะญี่ปุ่นแผ่นดินใหญ่ เมื่อวันที่ 18 เมษายน ค.ศ. 1942 สี่เดือนให้หลังการโจมตีเพิร์ลฮาร์เบอร์ การโจมตีครั้งนี้เป็นการสร้างขวัญกำลังใจที่สำคัญของสหรัฐและดูลิตเติลก็ได้มีชื่อเสียงโด่งดังในฐานะวีรบุรุษ
เขาได้รับเลื่อนตำแหน่งยศเป็นพลโทและบังคับบัญชากองทัพอากาศที่ 12 ในทวีปแอฟริกา กองทัพอากาศที่ 15 ในทะเลเมดิเตอร์เรเนียนและกองทัพอากาศที่ 8 เหนือทวีปยุโรป หลังสงครามโลกครั้งที่สอง เขาได้ลาออกจากกองทัพอากาศแต่ยังคงทำงานอยู่ในวิชาการช่างด้านต่างๆมากมาย และในที่สุดก็ได้รับการเลื่อนตำแหน่งยศเป็นนายพล(ระดับ 4 ดาว)ภายหลังจากได้รับการเกษียณอายุ
โกเก (นักฟุตบอลเกิด พ.ศ. 2535)
ฆอร์เฆ เรซูร์เรกซิออน เมโรดิโอ (Jorge Resurrección Merodio; เกิดวันที่ 8 มกราคม ค.ศ. 1992) หรือ โกเก (Koke) เป็นนักฟุตบอลชาวสเปน ปัจจุบันลงเล่นในตำแหน่งกองกลาง และเป็นกัปตันทีมให้แก่อัตเลติโกมาดริด สโมสรในลาลิกา และทีมชาติสเปน
โกเก ใช้เวลาเล่นฟุตบอลทั้งหมดให้แก่อัตเลติโกมาดริด โดยลงเล่นให้แก่ทีมชุดใหญ่ครั้งแรกใน ค.ศ. 2009 เขาได้ลงเล่นให้แก่สโมสรรวมทุกรายการกว่า 400 นัด และมีส่วนช่วยให้สโมสรชนะเลิศลาลิกา ฤดูกาล 2013–14, ยูฟ่ายูโรปาลีกสองสมัย และยูฟ่าซูเปอร์คัพสองสมัย นอกจากนี้ ยังช่วยให้สโมสรจบอันดับรองชนะเลิศในยูฟ่าแชมเปียนส์ลีกสองครั้ง ในปี 2014 และ 2016
โกเก ช่วยให้ทีมชาติสเปนรุ่นอายุไม่เกิน 21 ปี ชุดชนะเลิศแชมป์ยุโรปในปี ค.ศ. 2013 นอกจากนี้ในปีเดียวกัน เขายังได้ลงเล่นให้แก่ทีมชาติชุดใหญ่เป็นครั้งแรก เขาเป็นตัวแทนของประเทศในการแข่งขันฟุตบอลโลกสองครั้ง และฟุตบอลชิงแชมป์แห่งชาติยุโรป 2016
เกียรติประวัติ
อัตเลติโกมาดริด
สเปน อายุไม่เกิน 17 ปี
สเปน อายุไม่เกิน 21 ปี
Sagraea
Sagraea เป็นสกุลของพืชดอกที่อยู่ในวงศ์ Melastomataceae.
สปีชีส์ในสกุล ได้แก่:
ยอดนักสืบจิ๋วโคนัน (วิดีโอเกม)
ยอดนักสืบจิ๋วโคนัน วิดีโอเกม หรือรู้จักในชื่อ Meitantei Conan (名探偵コナン?) ผลิตจำหน่ายโดย โกโช อาโอยาม่า ตัวละครได้แก่ เอโดงาวะ โคนัน และพวกเพื่อนๆ เป็นวิดีโอเกมเกี่ยวกับการสืบสวนต่างๆ และการผจญภัย มีจำหน่ายทั้งแบบ คอนโซลแบบมือถือ และแบบ คอนโซลแบบติดตั้ง
เกมแรก เปิดตัวเมื่อ 27 ธันวาคม ค.ศ. 1996 มีชื่อว่า Meitantei Conan: Chika Yuuenchi Satsujin Jiken และเกมล่าสุด Meitantei Conan to Kindaichi Shōnen no Jikenbo Meguri Au Futari no Meitantei วางขายเมื่อ 5 กุมภาพันธ์ ค.ศ. 2009 โดยรวมแล้ว ปัจจุบัน มีทั้งหมด 18 เกมด้วยกัน
คะนะ นิชิโนะ
คะนะ นิชิโนะ (西野 カナ (Nishino Kana); 18 มีนาคม 2532, มัตซึซะกะ,จังหวัดมิเอะ — ) เป็นนักร้องเจ-ป็อปและเป็นนักแต่งเพลงของค่าย โซนี่ มิวสิก เอ็นเตอร์เทนเมนท์ ญี่ปุ่น เธอเดบิวต์วันที่ 20 กุมภาพันธ์ พ.ศ. 2551 กับซิงเกิล "I" ทางซีเอ็นเอ็นได้กล่าวว่า เธอเป็นนักร้องยอดนิยมของวัยรุ่นหญิงในญี่ปุ่นในชิบุยะ ซึ่งเป็นที่เห็นได้ชัดว่าเป็นการเลียนแบบที่ประสบความสำเร็จของโซนี่ ซึ่งเริ่มโดย เอเว็กซ์กรุป
ยอดนักสืบจิ๋วโคนัน (วิดีโอเกม)
แบบมือถือ
วางขาย 27 ธันวาคม ค.ศ. 1996
คะนะ นิชิโนะ
ชีวิตและอาชีพ
คะนะเริ่มเรียนภาษาอังกฤษตั้งแต่ยังเด็ก และเคยไปสหรัฐอเมริกาสองครั้ง เธอสนในเพลงในหลาย ๆ แนวประกอบด้วย ฮิบ-ฮอบ,อาร์แอนบีและเร็กเก้และเธอก็ยังสนใจในวรรณกรรมญี่ปุ่นอีกด้วย และเริ่มต้นร้องเพลงพื้นบ้านของญี่ปุ่น ความฝันที่จะเป็นนักร้องของเธอเริ่มต้นตั้งแต่อยู่ชั้นมัธยมต้น เมื่อเธออายุ 16 ปี แม่ของเธอแอบส่งเดโมเทปไปยัง Miss Phoenix Audition และเธออยู่ในระดับนักร้องแนวหน้าจากผู้สมัครประมาณ 40,000 คน และในปี 2549 เธอก็ได้เซ็นต์สัญญากับ SME Records
ยอดนักสืบจิ๋วโคนัน (วิดีโอเกม)
แบบมือถือ
วางขาย 7 สิงหาคม ค.ศ. 1998
คะนะ นิชิโนะ
ชีวิตและอาชีพ
ในปี 2550 ขณะที่กำลังเตรียมตัวที่จะเป็นนักร้อง เธอยังได้ศึกษาเกี่ยวกับวรรณกรรมอังกฤษที่วิทยาลัยด้วย ในเวลานั้นเองเธอได้พบกับนักร้องดูโอชาวออสเตรเลีย เนอโว่ ซึ่งเสนอให้คะนะร้องเพลง "I Don't Wanna Know" อยู่ในโครงการดนตรีของเธอ โดยคะนะได้เขียนเนื้อเพลงออกมาเป็นภาษาญี่ปุ่น และเปลี่ยนชื่อเพลงเป็น "I" ตั้งแต่ที่เธอเดบิวต์ เธอได้แต่งเนื้อเพลงส่วนใหญ่ด้วยตัวของเธอเอง คะนะไม่เคยมีประสบการณ์ด้านการแต่งเพลงมาก่อนจนกระทั่งเธอเดบิวต์ เธอเดบิวต์ด้วยซิงเกิล "I" และ "Just a friend" ซึ่งเป็นการแต่งเพลงครั้งแรกในการทำงานของเธอ ซึ่งเนื้อเพลงที่นำมาแต่งนั้นมาจากประสบการณ์จากเพื่อนของเธอและเพื่อนความรอบคอบเธอได้เขียนเนื้อเพลงใหม่หลาย ๆ รอบ ทุกครั้งภายหลังจากได้ฟังบางเพลง การฟังเพลงนั้นจะสามารถมองเห็นได้เป็นสีที่เธอชอบ,วลีเด็ดจากภาพยนตร์และสุดท้ายก็จะกลายเป็นบทหรือเหมือนกับการทำภาพยนตร์
ในเดือนธันวาคม 2550 เว็บไซต์อย่างเป็นทางการของเธอได้เปิดตัว และหลังจากเวลานั้น เพลง "*I* ~Merry Christmas ver.~" ก็สามารถดาวน์โหลดได้ทางดิจิตอลจากหลาย ๆ เว็บไซต์ของญี่ปุ่น ประกอบด้วย โมะ เป็นต้น เป็นที่น่าสนใจอย่างยิ่งว่าเวอร์ชันดั้งเดิมของเพลง "I Don't Wanna Know" สามารถดาวน์โหลดได้ทางดิจิตอลในไอทูนส์ ในวันขึ้นปีใหม่ และเวอร์ชันที่เป็นแผ่นที่ออกวางจำหน่าย 2 เดือนต่อจากนั้นในวันที่ 20 กุมภาพันธ์ 2551
ยอดนักสืบจิ๋วโคนัน (วิดีโอเกม)
แบบมือถือ
วางขาย 27 กุมภาพันธ์ ค.ศ. 2000
วางขาย 31 มีนาคม ค.ศ. 2000
คะนะ นิชิโนะ
ชีวิตและอาชีพ
คะนะได้ออกซิงเกิลที่หกของเธอคือ "Kimi ni Aitaku Naru Kara" ในวันที่ 3 มิถุนายน 2552 ซิลเกิลนี้สามารถทำยอดขายขั้นอันดับที่ 14 ในสัปดาห์แรกของชาร์ตออริกอน ซึ่งเป็นอันดับที่ดีที่สุดใน 6 ซิงเกิลแรกของเธอ ส่วนในเวอร์ชันดิจิตอลเปิดตัวในอันดับที่ 5 ของ RIAJ Digital Track Chart
ยอดนักสืบจิ๋วโคนัน (วิดีโอเกม)
แบบมือถือ
วางขาย 1 มิถุนายน ค.ศ. 2001
คะนะ นิชิโนะ
ชีวิตและอาชีพ
อัลบั้มของเธอ Love One ได้ออกจำหน่ายในวันที่ 24 มิถุนายน 2552 และมีเพลงเด่นจากทั้ง 6 ซิงเกิล และเพลง b-side อย่างเพลง "Celtic",Prologue~Kirari~,พร้อมห้าเพลงฉบับสมบูรณ์ที่ไม่ได้ออก:"doll" (track 3), "Girlfriend" (track 4),"Kimi no Koe o feat. Verbal (M-Flo)" (track 5),"Life goes on..." (track 7)และ "candy" (track 9) ส่วนเพลง "Kimi no Koe o" ขึ้นอันดับ 5 ของชาร์ต RIAJ's digital track charts.
คะนะได้ออกซิงเกิลที่เจ็ดของเธอคือ "Motto..." เพลงเต็มดิจิตอลดาวน์โหลดได้เผยแพร่ให้โหลดในวันที่ 14 ตุลาคม และแผ่นซีดีได้ออกในวันที่ 21 ตุลาคม 2552 โดยเพลงนี้เปิดตัวในอันดับที่ 1 ของ RIAJ Digital Track Chart. เธอได้ออกเพลง Double A-SIDE คือซิงเกิล "Dear.../Maybe" ในวันที่ 2 ธันวาคม 2552 ภายหลังจากออกอีก 2 ซิงเกิลคือ ซิงเกิล "Best Friend" และ "Aitakute Aitakute" เธอก็ได้ออกอัลบั้มที่ 2 ของเธอคือ อัลบั้ม To Love ในวันที่ 23 มิถุนายน 2553
ยอดนักสืบจิ๋วโคนัน (วิดีโอเกม)
แบบมือถือ
วางขาย 25 กรกฎาคม ค.ศ. 2003
คะนะ นิชิโนะ
ชีวิตและอาชีพ
ในวันที่ 4 สิงหาคม 2553 คะนะได้ออกซิงเกิลที่ 11 ของเธอคือ "If" เป็นเพลงที่เป็นธีมซองและเพลงจบของภานยนตร์ "Naruto Shippuden The Movie: The Lost Tower" ซิงเกิลนี้ขึ้นถึงอันดับที่ 5 ของออริกอนชาร์ต และมียอดขาย 85,000 กอปปี้ และซิงเกิลที่ 12 ของเธอ "Kimi tte" ก็ได้ออกในวันที่ 3 พฤศจิกายน 2553
ยอดนักสืบจิ๋วโคนัน (วิดีโอเกม)
แบบมือถือ
วางขาย 21 เมษายน ค.ศ. 2005
คะนะ นิชิโนะ
ชีวิตและอาชีพ
คะนะได้ไปออกรายการ Kouhaku Uta Gassen ครั้งที่ 61 ซึ่งจัดขึ้นในวันที่ 31 ธันวาคม 2553 กับเพลง "Best Friend" ในวันที่ 9 กุมภาพันธ์ 2554 คะนะได้ออกซิงเกิล "Distance" และเธอยังได้ร่วมงานกับ ไวซ์ ในซิงเกิล "By your side" ซึ่งได้ออกเพลงนี้ในวันที่ 16 มีนาคม 2554 อีกสองเดือนถัดมาในวันที่ 18 พฤษภาคม 2554 ซิงเกิล 'Esperanza' ก็ได้เผยแพร่ และก็ได้ออกซิงเกิลอีก 2 ซิลเกิลจนถึงปัจจุบันคือ "Tatoe Donna ni..." (たとえ どんなに…) และ "Sakura, I Love You?"
ข้อมูลเพิ่มเติม
1989
ยอดนักสืบจิ๋วโคนัน (วิดีโอเกม)
แบบมือถือ
วางขาย 3 กุมภาพันธ์ ค.ศ. 2009
วางขาย 21 เมษายน ค.ศ. 2011
วางขาย 19 เมษายน ค.ศ. 2012
วางขาย 5 สิงหาคม ค.ศ. 1999
วางขาย 27 กรกฎาคม ค.ศ. 2000
แบบติดตั้ง
วางขาย 19 พฤศจิกายน ค.ศ. 1998
วางขาย 10 สิงหาคม ค.ศ. 2000
วางขาย 25 เมษายน ค.ศ. 2002
วางขาย 29 สิงหาคม ค.ศ. 2002
วางขาย 17 เมษายน ค.ศ. 2003
วางขายครั้งแรก 17 พฤษภาคม ค.ศ. 2007 ครั้งที่ 2 3 เมษายน ค.ศ. 2009
มอนิเตอร์
มอนิเตอร์ เป็นคำทับศัพท์จากภาษาอังกฤษ "monitor" มีหลายความหมายด้วยกัน แต่ที่นิยมใช้ในภาษาไทย มีดังนี้
Näyttö
จางเจียเจี้ย
จางเจียเจี้ย รู้จักกันในภาษาถู่เจียว่า Zhangx jif avlar (dzaȵ˩ ji˥ a ˩la˥) เป็นนครระดับจังหวัดในมณฑลหูหนาน ประเทศสาธารณรัฐประชาชนจีน ประกอบไปด้วยเขตหย่งติ้ง เขตอู่หลิงยฺเหวียน อำเภอฉือลี่ และอำเภอซางจื๋อ ในเมืองนี้มีอู่หลิงยฺเหวียนซึ่งถูกจัดเป็นหนึ่งในมรดกโลกโดยยูเนสโก รวมไปถึงทิวทัศน์ระดับ AAAAA ซึ่งจัดโดย การท่องเที่ยวแห่งชาติจีน
ประวัติ
เมืองนี้เคยถูกเรียกว่าต้ายง ( 大庸 ) และมีประวัติยาวนานตั้งแต่ 221 ปีก่อนประวัติศาสตร์ ผู้คนได้อาศัยอยู่ทั้งสองฝากของ แม่น้ำหลีฉุย (แม่น้ำหลักในจางเจียเจี้ย) ซึ่งตอนนี้อยู่ในเขตของเมืองจางเจียเจี้ย มานานตั้งแต่สมัยยุคหิน การตั้งรกรากของมนุษย์ในบริเวณนี้นั้นย้อนไปกว่าหนึ่งแสนปี เทียบได้กับเขตที่เป็นที่รู้จักอย่างซีอาน ปักกิ่ง และอื่น ๆ ในปีพ.ศ. 2529 Academy of Chinese Social Science discovered Stone Age relics in Cili County ได้พบเครื่องหินกว่า 108 ชิ้นซึ่งคาดว่าถูกทำขึ้นเมื่อมากกว่าหนึ่งแสนปีที่แล้ว จากนั้นไม่นานในปีพ.ศ. 2531 Archaeological Institute ของมณฑลหูหนานยังเจอโบราณวัตถุอื่น ๆ ในอำเภอซางจื๋อ รวมไปถึงเครื่องหินซึ่งคาดว่ามีอายุกว่าหนึ่งแสนปี
เมื่อหมื่นปีก่อน ผู้คนที่อาศัยอยู่ในเขตซึ่งปัจจุบัณคือเมืองจางเจียเจี้ยได้ใช้ไฟในการทำเครื่องปั้นดินเผา นักโบราณคดีเจอโบราณวัตถุของเครื่องปั้นเหล่านี้มากกว่า 20 ชิ้นด้วยกันในอำเภอฉือลี่ ส่วนในอำเภอซางจื๋อได้มีการค้นพบหม้อซึ่งมีลายที่เป็นเอกลักษณ์และคาดว่ามีอายุกว่าหมื่นปี ในสมัยนั้นการเผาเครื่องปั้นดินเผาเป็นเทคนิคที่ก้าวหน้าที่สุดในประเทศจีน ความก้าวหน้าทางเทคโนโลยีในการใช้เครื่องมือหินและเครื่องปั้นดินเผาดูเหมือนจะเป็นการบ่งบอกว่าพื้นที่นี้มีการพัฒนาทางวัฒนธรรมอย่างกว้างขวาง ทว่าเป็นสังคมที่การพัฒนานั้นคงอยู่ไม่นานจึงลดลงและถูกแทนด้วยอำนาจอื่นในพื้นที่ เนื่องด้วยที่ตั้งทางภูมิศาสตร์ของจางเจียเจี้ย พื้นที่ที่ยังไม่ได้พัฒนา และภูมิประเทศที่เป็นภูเขาทำให้การปลูกพืชผักนั้นทำได้ยาก จึงไม่แปลกใจที่จะเกิดการยึดอำนาจขึ้นได้ไม่ยาก
จุดกำเนิดของชื่อ
ชื่อของเมืองจางเจียเจี้ยถูกนำมาใช้เมื่อปีพ.ศ. 2537 หลังจากอุทยานแห่งชาติในอู่หลิงยฺเหวียน (武陵源) ถูกยกให้เป็นมรดกโลกโดยยูเนสโกในปีพ.ศ. 2535 เพื่อให้มีความโดดเด่นมากขึ้น ชื่อจางเจียเจี้ยมาจากหมู่บ้านเล็ก ๆ ในเขตเดียวกันซึ่งต้อนนี้ได้กลายเป็นสถานที่ท่องเที่ยวที่ได้รับความนิยม ทั้งสามตัวอักษรของชื่อ (张家界) สามารถตีความได้ดังนี้ "จาง" (张) เป็นนามสกุลทั่วไปในประเทศจีน "เจีย" (家) แปลได้ว่า "ครอบครัว" และ "เจี้ย" (界) แปลว่า "บ้านเกิด" โดยแปลได้ว่า "บ้านเกิดของครอบครัวจาง" ชื่อนี้เกี่ยวข้องกับนายพลฮั่น จางเลี่ยง ซึ่งได้ย้ายมาอยู่ในพื้นที่นี้หลังจาก หลิวปัง จักรพรรดิฮั่น ได้เริ่มสังหารผู้ช่วยและนายพลซึ่งช่วยให้เขาได้ขึ้นครองบัลลังก์ เมืองนี้จึงถูกตั้งชื่อตามตระกูลจางซึ่งมาตั้งรกรากที่นี้
เศรษฐกิจ
จังหวัดนี้โดยส่วนมากเป็นสถานที่ท่องเที่ยว นักท่องเที่ยวส่วนใหญ่เป็นชาวจีนและผู้คนจากประเทศในทวีปเอเชียอื่น ๆ เช่น เกาหลี นอกจากนี้ความนิยมยังเพิ่มขึ้นในหมู่นักท่องเที่ยวต่างชาติอีกด้วย
สถานที่ท่องเที่ยว
อู่หลิงยฺเหวียน ประกอบไปด้วย อุทยานจางเจียเจี้ย เขาเทียนจื่อซาน (天子山)  ทะเลสาบเป่าเฟิง (宝峰湖) และ  โซวฉีแวลลีย์ (索溪峪) และเป็นสถานที่ท่องเที่ยวและที่ถ่ายภาพยนตร์ที่เป็นที่นิยม
นอกจากนี้ในเขตจางเจียเจี้ยยังมีถ้ำมังกรเหลือง (黄龙洞) และ ถ้ำหลงหวังต้ง (龙王洞) ซึ่งขึ้นชื่อในการเกิดของก้อนหินธรรมชาติ (คล้ายกับที่อู่หลิงยฺเหวียน) และ น้ำตกสูงใต้ดิน ลิฟท์แก้ว ไป่หลง ก็อยู่ในเขตนี้เช่นกัน
การเดินทาง
สนามบินจางเจียเจี้ยมีบริการรับส่งสู่สนามบินหลักในประเทศจีน สนามบินนั้นห่างจากตัวเมืองประมาณ 5 กิโลเมตร และห่างประมาณ 30 กิโลเมตรจากอู่หลิงยฺเหวียน นอกจากนั้นยังมีเที่ยวบินระหว่างประเทศจากเมืองอื่น ๆ เช่น ฉางซา ปักกิ่ง เซี่ยงไฮ้ กว่างโจว รวมไปถึงเที่ยวบินระหว่างจางเจียเจี้ยและโซล ปูซาน
ความสัมพันธ์ระหว่างประเทศ
เมืองพี่น้องและเมืองแฝดของจางเจียเจี้ยได้แก่
รายชื่อตัวละครในดราก้อนบอล
การ์ตูนเรื่อง ดราก้อนบอล มีตัวละครมากมาย โดยสร้างจากจินตนาการของนักวาดการ์ตูนชาวญี่ปุ่นชื่อ อากิระ โทริยามา (ซึ่งในภาค GT ถือเป็นจักรวาลที่แยกออกไป และในภาค Movie จนถึง "ดราก้อนบอล Z เดอะมูฟวี่ 13: ฤทธิ์หมัดมังกรถล่มโลก" นั่นถือไม่รวมอยู่ในไทม์ไลน์หลักของเนื้อเรื่อง Dragonball) โดยรายชื่อต่อไปนี้เป็นรายชื่อของตัวละครที่ปรากฏในการ์ตูนเรื่องนี้
ตัวละคร หมู่บ้านเพนกวิน
ดูรายละเอียดเกี่ยวกับ ตัวละครจากหมู่บ้านเพนกวิน ได้ที่ดร.สลัมป์ กับหนูน้อยอาราเล่ (ในหัวข้อ ตัวละครที่ปรากฏในการ์ตูนเรื่องดราก้อนบอล)
ตัวละครปีศาจ กับ มาร
ปรากฏตัวในดราก้อนบอล Z เดอะ มูฟวี่ # 1 ซึ่งมีรายชื่อดังต่อไปนี้ :
เหล่าเทพทุกจักรวาล
ในจักรวาลมีเทพเจ้าซึ่งมีทั้งผู้สร้างกับผู้ทำลายเพื่อถ่วงความสมดุลกัน
ฮะไคชินกับไคโอชินจะมีชีวิตที่เชื่อมกัน คือ ชินกับบีรุสคือเทพของจักรวาลที่ 7 ถ้าใครตาย อีกคนตายตาม แต่ถ้าชินมอบตำแหน่งให้คิบิโตะคือไคโอชินใหม่ พอชินตาย บีรุสจะไม่ตาย เพราะตำแหน่งไปสู่ผู้สืบทอด
ซึ่งฝีมือของฮะไคชินทุกคนมีฝีมือกับพลังอย่างมหาศาล เช่น โกลเด้นฟรีเซอร์,ฮิตโตะ,ท็อปโปร่วมมือกัน สู้ยังไม่ไหว กับพลังทำลายที่รุนแรงแค่จามทีทำลายได้กระทั่งดวงอาทิตย์ กับพลังทำลายจะสลายไปทั้งดวงดาวกับสิ่งมีชีวิตกับวิญญาณกับคนตายจะหายไปได้สบาย
ฮะไคชินห้ามสู้กันเอง เพราะทำให้จักรวาลนั้นล่มสลายไปในทันที
เทวดาผู้ติดตาม คือคนสนิทของฮะไคชิน กับอาจารย์ มีกฏห้ามฝักใฝ่ดีหรือเลว กับห้ามเอาจริงตอนสู้ แม้จะไม่ตาย แต่จะถูกลบหายไปทัน ถ้าให้คำแนะนำแบบอ้อมๆ หรือถูกฮะไคชินสั่งมาอีกที จะไม่เป็นไร
บีรุส
ฮะไคชินของจักรวาลที่ 7 ซึ่งเป็นผู้ที่แข็งแกร่งมาก เคยเป็นศัตรูคู่ต่อสู้กับโกคูเมื่อจบศึกจอมมารบูไปได้ประมาณ ซึ่งบีรุสนี้ถือว่าเป็นศัตรูที่แข็งแกร่งเพราะมีพลังในการทำลายล้างมหาศาลมาก แม้แต่โกคูในร่าง ซุปเปอร์ไซย่า3 ก็ต้องพ่ายแพ้ให้กับการโจมตีของบีรุสใช้พลังประมาณ1%เพียง2ครั้งเท่านั้นเพราะพลังไม่สามารถเทียบกันได้ซักนิด พอโกคูได้มีร่างซุปเปอร์ไซย่าก็อด ก็ได้สู้กับบีรุสในพลัง70%ได้อย่าสูสี แต่ร่างซุปเปอร์ไซย่าก๊อตอยู่ได้ซักระยะนึงโกคูจึงแพ้ให้กับบีรุส แต่สุดท้ายบีรุสก็ตัดสินใจ กลับไปยังบ้านของตนในกาแล็กซี่หนึ่งในจักรวาลอย่างเช่นเคย
วิส
เทวดาผู้ติดตามของบีรุสรวมทั้งเป็นอาจารย์ ของบีรุสอีกด้วย พลังของวิสส์นั้นสามารถเข้าถึงแก่นแท้แห่งอัตนิยมได้แล้วเหมือนเทวดาองค์อื่นๆ สามารถ วิสกับเทวดาประจำตัวฮะไคชินทุกองค์เป็นพี่น้องกัน กับเป็นลูกของไดชินคัน เทวดาสูงสุด วิสมีความสามารถที่ยากจะหยั่งถึง
แชมป้า
ฮะไคชินของจักรวาลที่ 6 เป็นพี่น้องฝาแฝดของบีรุส ซึ่งมีพลังที่ใกล้เคียงกับบีรุส มีลักษณะคล้ายบีรุสแต่ค่อนข้างอ้วน บีรุสและแชมป้ามักจะแข่งดวลอาหารกันอยู่เสมอ
เซ็นโอ
ราชาแห่งทุกสรรพสิ่ง เป็นเทพที่อยู่จุดสูงสุดของทั้ง 12 จักรวาล แต่มีความไร้เดียงสาเหมือนเด็ก กับลบทุกสิ่งให้หายไป ที่เห็นว่าไม่เหมาะสมในอย่างเช่น อดีตมี 18 จักรวาล แต่ไม่พอใจทีลบไป 6 เหลือ 12 จักรวาล พอจบศึกซามัส โกคู พาตนจากอนาคตของทรังค์มาเป้นเพื่อนเล่นในยุคเดียวกัน จึงมี 2 คน ในศึกประลองพลัง ทั้ง 2 เกดเบื่อคิดลบให้เหลือ 4 แต่โกคูเสนอการแข่งจึงจัดขึ้น
ตัวละครไคโอชิน
เทพผู้สร้างดวงดาวกับสิ่งมีชีวิต คอยแนะนำกับเฝ้าดูมนุษย์สร้างอารยธรรม แต่เดิมเคยมีกฏให้มีผู้ติดตามอีก 4 คน แต่ละคนประจำทิศ แต่ต่อมาก็ถูกยกเลิก กับให้ไคโอดูแลแทน ส่วนผู้ติดตามหรือคนสนิทเหลือ 1 คน โดยไคโอชินกับผู้ติดตาม ทุกองค์จะใส่เครื่องประดับที่หูทั้ง 2 ข้างที่เรียกว่าโปตาร่า เมื่อคน 2 คนใส่โปตาร่าคู่หนึ่งคนละข้างกัน จะรวมร่างกับมีพลังมากขึ้นกับนิสัยรวมกัน ซึ่งแยกออกจากกันไม่ได้อีก ร่างที่รวมใช้ได้ 1 ครั้งเท่านั้น แค่ครั้งเดียว แต่ 1 ในนั้นต้องเป็นไคโอชินอย่างทางการเท่านั้น แต่ในกรณีที่ทั้งคู่ไม่ใช่ไคโอชินทางการ ร่างรวมกันแค่ 1 ชม แต่ก็รวมร่างกันใหม่ได้ ถ้าเปลี่ยนคู่โปโทร่าใหม่ ไคโอชิน 1 คน พลังพอๆกับฟรีเซอร์ กับพลังวาร์ปพาไปหาเซ็นโอได้ หรือวาร์ปไปไหนไกลๆก็ได้ แต่ในกรณีผู้ติดตามมีวิชาวาร์ปเหมือนแต่ไปหาเซ็นโอไม่ได้ กับพลังรักษาเพื่อคอยสนับสนุนไคโอชิน ถ้าไคโอชินลาออกจากตำแหน่งกับมอบให้ผู้ติดตามเป็นไคโอชินคนใหม่อย่างเป็นทางการ พลังรักษาจะหายไป แต่ถ้าไคโอชินตายไป ผู้ติดตามจะเป็นไคโอชินแม้จะไม่ทางการ นอกจากจะทำพิธีกับการยอมรับเป็นไคโอชิน พอผู้ติดตามเป็นไคโอชินคนต่อไป พลังในการรักษาจะหายไปใช้อีกไม่ได้
หน่วยรบกินิว
คือ นักรบอวกาศฝีมือล้ำเลิศที่ถูกคัดเลือกจากทั่วจักรวาล ถูกฟรีเซอร์เรียกตัวมายังดาวนาเม็กตามความสังหรณ์ใจของฟรีสเซอร์และชิงดราก้อนบอลมาเป็นของตน ซึ่งมีสมาชิกอยู่ 5 คนด้วยกัน คือ
ตัวละครต่างดาว
ท่าไม้ตาย
ฟาโรห์เมอร์เคปเปอร์เร
ฟาโรห์เมอร์เคปเปอร์เร (Merkheperre)เป็นฟาโรห์ของอียิปต์ในช่วงปลายทศวรรษที่ 13 ของราชวงศ์อียิปต์ในช่วงระยะเวลากลางสมัยที่สองซึ่งครองราชสมบัติระหว่าง 1663 ถึง 1649 ปีก่อนคริสตกาล ฟาโรห์เมอร์เคปเปอร์เรจะได้ปกครองทั้งเหนืออียิปต์จากธีบส์ หรือมากกว่าอียิปต์จากเมมฟิส ในขณะที่ลุ่มแม่น้ำไนล์ตะวันออกอยู่ภายใต้การปกครองของราชวงศ์ที่ 14
บิชเคก
บิชเคก (Бишкек, Bişkek, بىشکەک, ) เป็นเมืองหลวงและเมืองที่ใหญ่ที่สุดของประเทศคีร์กีซสถาน และยังเป็นศูนย์กลางการปกครองของจังหวัดชึยที่อยู่รอบเมือง แม้ว่าเมืองจะไม่ได้อยู่ในฐานะจังหวัดแต่มีฐานะเท่าจังหวัด บิชเคกตั้งอยู่ที่ 42.87472°N, 74.61222°W มีแม่น้ำชึยไหลผ่าน บิชเคกยังอยู่ในเส้นทางรถไฟสายเตอร์กีสถาน-ไซบีเรีย
การปกครองโดยข่านแห่งโกกันด์
เดิมทีเป็นบริเวณจุดพักกองคาราวาน (อาจตั้งขึ้นโดยชาวซอกเดีย) บนเส้นทางสายหนึ่งของเส้นทางสายไหมผ่านเทือกเขาเทียนชาน ได้มีการก่อสร้างป้อมปราการขึ้นในปี พ.ศ. 2368 โดยข่านแห่งโกกันด์ ซึ่งลักษณะป้อมก่อสร้างด้วยโคลน ในช่วงสุดท้ายของการปกครองของโกกันด์ ป้อมปราการพิชเพก (Пишпек; Pishpek) อยู่ในอำนาจของผู้นำเผ่า (Атабек; Atabeg) ซึ่งมีสมญานาม ดัตกา (Датка)